Beginsels wat belangrik is vir die Christelike leefstyl
Tuis • Werfkaart • Bybel • Beginsels • Belangrike Dinge • Verwysings • Kommentaar • Kontak • Kenmerke • Bekering • Diensbaarheid • Identiteit • Kerkisme • Soeke • Terugslae • Opstanding • Redding • Verlossing • Vrugte • Waarheid • Ware Jesus
Teaching them to obserue all things, whatsoeuer I haue commanded you: and lo, I am with you alway,
vntill the ende of the worlde, Amen.
Matthew 28:20 ― Geneva Bible 1599
Deur die eeue was daar gedurig vrae oor Christene en hul geloof. Hieronder word 'n paar sulke belangrike vrae beantwoord.
Vraag: Wat is 'n Christen?
Antwoord: Christene is persone wat tot die geloof in Jesus Christus gekom het. Hulle glo aan die sondeval en dat daar maar een Redder is, naamlik Jesus Christus.
Vraag: Wie is Christene?
Antwoord: Dit is persone wat hulle alles toewy aan God en dit uitleef in hul lewens deur dankbaarheidsvrugte te dra. Hulle glo aan God die Vader, Jesus Christus die Eniggebore Seun van God en in die Heilige Gees.
Vraag: Wie is die hoof van Christene?
Antwoord: Jesus Christus is die Leier, Koning en Raadsman van Christene. Hy is totaal en al toegewy om die eer van God die Vader te verheerlik.
Vraag: Wat is Christenskap?
Antwoord: Christenskap is vanaf die moment wat jy bekeer het en wedergebore word. Dit is die begin van 'n wonderlike avontuur waar jy God in 'n persoonlike en permanente liefdesverhouding leer ken. Dit is dus 'n verhouding nie 'n godsdiens of sakrament nie.
Vraag: Waarom 'n Christen word?
Antwoord: Alle mense is sondig en het geen manier om hul sondes ongedaan te maak nie. Ons sonde verwyder ons van God en ons verhouding is gebreek met die Here. Sondaars het geen manier om hul verhouding met God te herstel nie. Sondaars is verdoem tot die verderf en die enigste manier om uit daardie dilemma te kom, is om 'n ware Saligmaker en Redder te hê. Christenskap bied so 'n Redder aan, naamlik ons Here Jesus Christus.
Vraag: Hoe kan ek 'n Christen word?
Antwoord: Jy kan 'n Christen word deur te bekeer en jou wese voor God se altaar te lê deur die Woord van God te glo dat Jesus Christus die enigste Weg is. Jesus het vir die hele wêreld se sondes gesterf om ons silwerskoon te was, maar Hy dwing niemand om vir Hom te kies nie. Nee, met 'n sagte roepstem gee Hy ons vrye keuse. Die tyd om te kies is nou.
Lees Johannes 3. Dit is 'n waardevolle gedeelte om na te gaan en in te neem.
John 3:15-18, 36 ― Geneva Bible 1599
Dit is wat hierdie boostaande Bybelgedeelte en ook dele van Johannes 3 ons leer.
Ek moet in Jesus Christus glo
Ek moet die innig, opregte keuse maak om my eie ekke weg te skuif en Christus te verheerlik (Johannes 3:30)